Plačialapis lipikas

Plačialapis lipikas (Galium rubioides) – raudinių šeimos augalas, paplitęs Europoje ir Azijoje. Natūraliose sąlygose auga regione nuo Austrijos ir Kroatijos į rytus Rusijoje, Turkijoje, Kaukaze, Vakarų Sibire, Kazachstane, Šiaurės Kinijoje ir Amūro regione Rusijoje.Kew World Checklist of Selected Plant Families, Galium rubioides   Flora of China v 19 p 118, 茜砧草 qian zhen cao, Galium boreale var. rubioides

Valstybinės saugomų teritorijų tarnybos prie Aplinkos ministerijos duomenimis, Lietuvoje plačialapiai lipikai anksčiau buvo rasti vos 3 vietose. 1922 metais Žaliųjų ežerų apylinkėse aptikti tik 2 šios rūšies individai, vėliau minėtoje vietoje plačialapių lipikų nerasta. Maždaug prieš dvidešimt metų nedidelė šių augalų grupė aptikta Lazdėnų apylinkėse (Elektrėnų sav.) ir Kaišiadorių rajone.http://teviskesgamta.weebly.com/nr-3-273.html 2011 m. plačialapis lipikas pražydo Neries regioniniame parke.http://ekologija.blogas.lt/velniakampio-miske-vel-prazydo-placialapiai-lipikai-14176.html 

Plačialapis lipikas – tai daugiametis, iki 70 cm aukščio užaugantis augalas, birželio pabaigoje pasidabinantis baltais žiedais. Didžiausią grėsmę šiam augalui kelia augaviečių užžėlimas krūmais ar jų užsodinimas medžių (ypač spygliuočių) plantacijomis. Be abejo, jiems taip pat galėtų pakenkti bet kokie žemės kasimo darbai.http://ekologija.blogas.lt/velniakampio-miske-vel-prazydo-placialapiai-lipikai-14176.html 

 Šaltiniai 

Kategorija:Raudiniai